**Toyota Corolla** je automobil nižšej strednej triedy, ktorý od roku 1966 vyrába japonská automobilka Toyota. Model nahradil automobil Toyota Publica a nástupcom verzie hatchback sa stala Toyota Auris. S menom Corolla sa dodnes vyrába sedan, s prívlastkom Verso sa v minulosti vyrábal aj model MPV.

Prvá generácia E10
------------------

Corolla E10
Prvá generácia sa vyrábala v rokoch 1966 až 1970. K pohonu slúžil pôvodne len motor s objemom 1 077 cm³ (60 k – 73 k), od augusta 1969 nahradený 1 166 cm³ (69 k – 78 k), ktorý bol neskôr používaný aj u Corolly E20.

Druhá generácia E20
-------------------

Corolla E20
Druhá generácia vychádzala z prvej, ale celý vzhľad bol kompletne prepracovaný. K pohonu boli ponúkané motory 1,4 a 1,6 litra s rozvodom OHV. Športovejšie ladené verzie niesli meno Sprinter a neskôr Sprinter Trueno.

Tretia generácia E30, E40, E50, E60
-----------------------------------

Corolla tretej generácie
Prvýkrát sa v ponuke karosárskych verzií objavil liftback. Kód E30 označoval klasickú Corollu, E40 potom boli modely Sprinter. V roku 1976 bol model faceliftovaný a kódové označenie bolo zmenené na E50, respektíve E60.

Štvrtá generácia E70
--------------------

Corolla E70
Táto generácia sa vyrábala od roku 1979. Vzhľad bol veľmi podobný modelom Sprinter.

Piata generácia E80
-------------------

Hatchback E80
Táto generácia sa začala vyrábať v roku 1983 a prvýkrát sa v ponuke objavili vznetové motory. Model prešiel faceliftom v roku 1985 a pod názvom Chevrolet Nova sa predával aj v USA. Z tejto generácie bol odvodený športový model Corolla AE86.

Šiesta generácia E90
--------------------

Kombi E90
Šiesta generácia sa vyrábala od roku 1987 s pohonom predných alebo všetkých kolies. Ponuka motorov bola široká a pre jednotlivé trhy rozdielna. Táto generácia sa predávala pod názvami Geo Prizm v USA alebo Holden Nova v Austrálii.

Siedma generácia E100
---------------------

Corolla E100
Corolla generácie E100 priniesla prvýkrát oblú aerodynamickú karosériu. Výroba bola začatá v roku 1991.

Ôsma generácia E110
-------------------

Hatchback ôsmej generácie
Ôsma generácia označovaná ako E110 sa začala predávať v roku 1995. Vzhľad generácie bol výrazne odlíšený pre americký a európsky trh.

Deviata generácia E120, E130
----------------------------

Posledné hatchback nesúci meno Corolla
Táto generácia bola posledná, keď sa pod menom Corolla predával hatchback.

Desiata generácia E140, E150
----------------------------

Corolla E140
Desiata generácia bola predstavená v roku 2006. Model E140 je sedan a E150 bol svojou koncepciou vozidlom MPV a na vybraných trhoch je skôr známy pod názvom Scion xB. Klasický hatchback bol nahradený typom Auris.

Toyota Corolla Verso
--------------------

Toyota Corolla Verso
Toyota Corolla Verso je stredne veľké MPV, ktoré zdieľalo niektoré prvky s deviatou generáciou Corolly a modelom Toyota Avensis. Po dvoch generáciách bol predaj pod týmto názvom zrušený a nástupcom sa stalo novšie MPV, predávané pod názvom Toyota Verso.

Pretekárske verzie
------------------

Vďaka dlhej dobe výroby sa Corolla stala úspešným vozidlom v rade disciplín.

### Toyota Corolla WRC

Corolla WRC z roku 1999
Toyota Corolla WRC bola úspešným a obľúbeným vozidlom v rallye. Prvým štartom bola Fínska rallye 1997. Technika bola už predtým testovaná v modeli Toyota Celica ST205. Po sezóne majstrovstiev sveta v rely 1999 sa Toyota Team Europe stiahol z pretekov a automobilka zamerala svoju pozornosť na šampionát Formule 1.

K pohonu slúžil motor s objemom 1 972 cm³ s rozvodom DOHC, preplňovaný turbodúchadlom Toyota CT20, ktorý dosahoval výkon 221 kW a krútiaci moment 510 Nm. Sekvenčná šesťstupňová prevodovka bola typu XTRAC. Špeciál mal hydraulický predný a centrálny diferenciál, zadný bol mechanický. Zavesenie bolo typu McPherson a tlmiče boli od firmy Öhlins. Tím používal pneumatiky Michelin a kolesá Speedline.

**Rozmery**

* Dĺžka – 4 100 mm
* Šírka – 1 770 mm
* Rázvor – 2 465 mm
* Hmotnosť – 1 230 kg

### Toyota Corolla S2000

Išlo o jeden z prvých vozidiel postavených pre kategóriu S2000. Vychádzal z deviatej generácie, pričom o jeho vývoj sa postaralo juhoafrické zastúpenie automobilky Toyota, ktoré vozidlo nasadzovalo v tamojších majstrovstvách. Medzinárodnú homologizáciu získal automobil v roku 2006 a prvým štartom bola Waleská rallye 2006, kde štartoval Alister McRae. O rok neskôr prebehla neúspešná homologizácia typu s ľavostranným riadením. Vozidlo poháňa šestnásťventilový radový štvorvalec Toyota 3SGE OHC s objemom 1 998 cm³, ktorý má výkon 190 kW (258 koní) a krútiaci moment 240 Nm. Všetky tri diferenciály sú mechanické a automobil má sekvenčnú šesťstupňovú prevodovku SADEV. Brzdy sú od firmy Alcon, zavesenie kolies má štyri vzpery MacPherson s tlmičmi Proflex a samotná karoséria je upravená z päťdverového hatchbacku.

**Rozmery**

* Dĺžka – 4 175 mm
* Šírka – 1 760 mm
* Rázvor – 2 619 mm
* Hmotnosť – 1 165 kg

Iné projekty
------------

Commons
* Spolupracuj na Commons Commons ponúka multimediálne súbory na tému **Toyota Corolla**

Referencie
----------

1. ↑  Technika modelu WRC
2. ↑  Toyota Corolla S2000

Zdroje
------

*Tento článok je čiastočný alebo úplný preklad článku Toyota Corolla na českej Wikipédii.*

| Toyota 1980s–súčasnosť |
| --- |
| Typ | 1980 | 1990 | 2000 | 2010 |
| Modelový rok | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 |
| Malý automobil | Tercel | Tercel | Tercel | Tercel | Tercel | Echo | Yaris |
|  | Starlet | Corolla FX |  |  | Paseo | Paseo |  |  |
| Corolla | Corolla | Corolla |  |  |  |
| Nižšia stredná trieda |  | Corolla | Corolla | Corolla | Corolla |
|  |  |  | Matrix | Matrix |
| Corona | Camry | Camry |  |  | Prius |  |  |
| Stredná trieda |  |  |  | Prius | Prius |
|  |  | Camry | Camry | Camry | Camry |
|  |  | Camry Solara | Camry Solara |  |  |
|  |  |  | Venza |
| Vyššia stredná trieda | Cressida | Cressida | Cressida | Cressida |  | Avalon | Avalon | Avalon |
| Športové kompaktné |  | Corolla GT-S |  |  |  |  |
| Celica | Celica | Celica/Celica GT-4 ST165 | Celica/Celica GT-4 ST185 | Celica/Celica GT-4 ST205 | Celica |  |  |
| Športové | Celica Supra | Celica Supra | Supra | Supra |  |  |  |
|  | MR2 |  | MR2 |  | MR2 Spyder |  |  |